Живко Табаков представи част от екипа, с който ще атакува Общинския съвет на Бургас
Автор: Иван Сотиров 14:37 / 04.09.2019 Коментари (0) 3959
Амбициозна програма за развитие на Бургас, както и хората, с които ще се бори за места в Общинския съвет на местния вот представи кандидатът за кмет на града и водач на листа за общински съветници Живко Табаков.
"Вярвам, че тези хора са чисти, неангажирани в политически схеми. Те са съвременни и модерни", отбеляза при преставането на отбора, с който влиза в битка за местния парламент, Табаков. Той обеща, че ще продължи да работи неуморно, каквото качество е демонстрирал досега в политиката и в Общинския съвет.
Живко Табаков ще използва регистрация на Движение България на гражданите на предстоящите избори. Впечатление прави, че листата е разнообразна. В нея попадат доктори, юристи, представители на бизнеса, хотелиери, хора на изкуството и експерти.
Ето и част от лицата в листата за общински съветници на "Движение България на гражданите"-Бургас:
Адриан Хаджиев – адвокат, председател на СНЦ "Дружество на инвалидите" гр. Бургас;
Таня Митева - работи в сферата на телекомуникациите, студент по "Право";
Светла Белчева – председател на "Асоциацията на домоуправителите";
Георги Панайотов - експерт в сферата на сигурността, студент по "Право";
Очаквайте след минути програмата за управление на Бургас, представена от Живко Табаков!